**भारत सरकार**

**श्रम और रोजगार मंत्रालय**

**राज्य सभा**

**अतारांकित प्रश्न संख्या-**1049

**बुधवार, 29 जुलाई, 2015/ 7 श्रावण, 1937 (शक)**

रोजगार आयोग का गठन करने संबंधी प्रस्ताव

1049. श्री किरनमय नन्दाः

श्रीमती रजनी पाटिलः

क्या श्रम और रोजगार मंत्री यह बताने की कृपा करेंगे किः

(क) क्या रोजगार के अवसर सृजित करने के लिए देश में एक रोजगार आयोग का गठन किए जाने हेतु कोई प्रस्ताव सरकार के विचाराधीन है;

(ख) यदि हां, तो तत्संबंधी ब्यौरा क्या है;

(ग) क्या रोजगार के अवसर सृजित करने हेतु मौजूदा तंत्र पर्याप्त नहीं है; और

(घ) यदि हां, तो रोजगार आयोग के गठन से देश में बेरोजगारी की समस्या का किस हद तक समाधन हो पाएगा?

**उत्तर**

**श्रम और रोजगार राज्य मंत्री** (**स्वतंत्र प्रभार)**

**(श्री बंडारू दत्तात्रेय)**

**(क) से (घ) इस समय इस मंत्रालय द्वारा रोजगार आयोग गठित किए जाने का कोई प्रस्ताव नहीं है। तथापि, सरकार ने राष्ट्रीय आजीविका सेवा (एनसीएस) पोर्टल का गठन किया है जो एनसीएस पोर्टल के माध्यम से अभ्यर्थियों का ऑनलाइन पंजीकरण, रोजगार अवसरों को ऑनलाइन पोस्ट करना आदि जैसी रोजगार संबंधी विविध सेवाएं प्रदान करके राष्ट्रीय रोजगार सेवाओं तथा इसके 978 रोजगार कार्यालयों के नेटवर्क को रूपांतरित करेगा। इसके अतिरिक्त, सरकार ने निजी क्षेत्र को बढ़ावा देकर, रोजगार का सृजन करने हेतु परियोजनाओं तथा योजनाओं का तीव्रता से अनुसरण करके रोजगार अवसरों के सृजन हेतु विभिन्न उपाए किए हैं।**

**\*\*\*\*\***